ঢেঁড়সের উৎপাদন প্রযুক্তি

মাটি

দোআঁশ ও বেলে দোআঁশ মাটি ঢেঁড়স চাষের জন্য উপযোগী। পানি নিষ্কাশনের সুবিধা থাকরে এটেল মাটিতেও এর চাষ করা যায়। ঢেঁড়স উৎপাদনের জন্য উষ্ণ জলবায়ু প্রয়োজন। শুষ্ক ও আর্দ্র উভয় অবস্থায় ভাল জন্মে। বাংলাদেশের আবহাওয়ায় প্রায় সারা বছরই ঢেঁড়স চাষ করা সম্ভব। তবে খরিফ মৌসুমে এর ব্যাপক চাষাবাদ করা হয়।

জমি তৈরি

ভাল ফলন পেতে হলে জমি গভীরভাবে চাষ করা প্রয়োজন। ঢেলা ভেঙ্গে এবং আগাছা পরিষ্কার করে ভালভাবে জমি তৈরি করে নিতে হবে।

বীজ বপন

সারি করে বীজ বপন করা হয়। এক্ষেত্রে সারি থেকে সারির দূরত্ব ৫০ সেমি। এবং সারিতে গাছ থেকে গাছের দূরত্ব ৪০ সেমি রাখতে হয়। বপনের পূর্বে বীজ ২৪ ঘন্টা ভিজিয়ে রেখে মাঠে বপন করলে অংকুরোদগম সহজে হয়।

বপনের সময়

ফাল্গুন থেকে বৈশাখ মাস (মধ্য ফেব্রম্নয়ারি থেকে মধ্য মে)।

বীজের হার

হেক্টর প্রতি ৪-৫ কেজি।

অমত্মর্বর্তীকালীন পরিচর্যা

গাছের প্রাথমিক বৃদ্ধির সময় নিড়ানি দিয়ে আগাছা পরিষ্কার করতে হবে। পানি সেচ দেওয়ার পর জমিতে ‘জো আসলে কোদাল দিয়ে মাটির উপরের চটা ভেঙ্গে দিতে হবে। এতে মাটির ভিতরে আলো-বাতাস ঢুকতে পারে এবং মাটি অনেকদিন রস ধরে রাখতে পারে। আগাম মৌসুমে ঢেঁড়স চাষ করলে পানি সেচ দেওয়ার বিশেষ প্রয়োজন হতে পারে। বর্ষাকালে পানি নিষ্কাশনের জন্য ২৫-৩০ সেমি উঁচু করে বেড তৈরি করতে হবে।